**2-րդ կրթական հարթակ**

**14-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

**Գրականություն -** Կրկնել «Իմ մայրիկը» բանաստեղծությունը (էջ 41)

* + Աշակերտները պետք է կարողանան կարդալ դասանյութը և պատասխանել հետևյալ հարցերին
* Ինչի՞ մասին էր բանաստեղծությունը:
* Փոքրիկը ինչո՞ւ է միշտ մայրիկին դիմում:
* Բացի մայրիկից` աշխարհում ինչե՞րն են մեկ հատիկ:
* Պատմիր քո մայրիկի մասին։
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *հրճվանք, արև, հայրենիք, թանկագին*
* **Բառագիտություն** – Ստուգել հետևյալ բառերի բացատրությունները
	+ *Երբեք – ոչ մի անգամ*
	+ *Անքուն – չքնած*
	+ *Օրորոց – մանկան մահճակալ*
* **Քերականություն** – **«Դ-Տ-Թ»** բաղաձայնների օգտագործումը (էջ 42)

Բառի միջի տառերը փոխելուց ստանում ենք նոր բառեր

* տուր – թուր
* տեղ – դեղ
* տատիկ – թաթիկ
* թաս – տաս– դաս
* տիր–դիր

Բերել այլ օրինակներ

***Նոր դաս։***

* **Գրականություն -** «Շնորհակալություն ձմեռ պապիկին» բանաստեղծությունը (աշակերտներին տրամադրվել է)
* **Բառագիտություն** – Թեմատիկ բառերի բացատրություններ
* **Ուղղագրություն** –*վաղ, կապոց, շնորհավորել, բարձրաձայն, շնորհակալություն* բառերի ուղղագրություն*,* բառաթելադրություն
* **Մշակույթ** –**Հետաքրքիր փաստեր Ամանորի մասին**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* **Գրականություն –** «Շնորհակալություն ձմեռ պապիկին» բանաստեղծությունը (աշակերտներին տրամադրվել է):

ՇՆՈՐՀԱԿԱԼՈՒԹՅՈՒՆ ՁՄԵՌ ՊԱՊԻԿԻՆ

Վաղ առավոտյան

Երբ որ արթնացա,

Տոնածառի տակ

Մի կապոց տեսա,

Ձմեռ պապիկն էր

Ինձ համար բերել

Ու իմ Նոր տարին

Շնորհավորել:

Այնպե՜ս եմ ուզում

Ձմեռ պապիկին

Ասել բարձրաձայն.

– Շնորհակալությո՛ւն…

Բայց հեռախոսի

Համարն եմ փնտրում,

Գրքում չեմ գտնում:

* Ինչի՞ մասին էր բանաստեղծությունը:
* Փոքրիկը ինչո՞ւ է ուզում շնորհակալություն հայտնել ձմեռ պապիկից:
* Դու ձմեռ պապիկին նամակ գրել ե՞ս:

**Բառագիտություն –** Բացատրել հետևյալ բառերի իմաստը․

* + *Վաղ առավոտյան – շատ շուտ*
	+ *կապոց – փաթեթ, փաթաթած իր*

**Ուղղագրություն** – Սովորել*վաղ, կապոց, շնորհավորել, բարձրաձայն, շնորհակալություն* բառերի ուղղագրությունը

**Մշակույթ – Հետաքրքիր փաստեր Ամանորի մասին**

Բոլոր ժողովուրդները յուրովի են նշում Ամանորը, յուրահատուկ ավանդույթներով ու սովորություններով:

1. Աշխարհում առաջին անգամ Նոր տարին նշվեց ավելի քան 2000 տարի առաջ՝ հունվարի 1-ին՝ Կեսարի հրամանով:
2. Չինաստանի և մեր տոները չեն համընկնում. նրանք նշում են Նոր տարին հունվարի 21-ից մինչև փետրվարի 21-ն ընկած օրերից մեկին, ընդ որում՝ բավականին մեծ շուքով:
3. Տոնածառը լույսերով զարդարելու ավանդույթն առաջացել է 1895 թվականին, երբ այդպես զարդարվեց Սպիտակ տան դիմացի տոնածառը:
4. Իսկ Թաիլանդում Ամանորը նշվոմ է ապրիլի 13-ից 15-ը: Այս օրը մարդիկ իրար վրա ջուր և գունավոր փոշի են շփում:
5. Իտալիայի որոշ շրջաններում մինչ այժմ կա Նոր տարվա գիշերը հին իրերը լուսամուտից դուրս նետելու ավանդույթը: Այս ընթացքում իսկապես վտանգավոր է փողոցով քայլելը, քանի որ ցանկացած պահի վերևից կարող է բան ընկնել:
6. Առաջին ամանորյա բացիկը տպագրվել է 1843թ. Լոնդոնում:
7. Միջնադարյան Եվրոպայում ամանորյա տոնածառը հաճախ ամրացնում են առաստաղից, ընդ որում՝ գլխիվայր. և սա պարզապես զվարճանքի համար էր արվում:
8. Նախկինում Ռուսաստանում տոնածառները զարդարվում էին կոնֆետներով  և խնձորներով: Սակայն երբ բերք չէր լինում, խնձորներին աստիճանաբար սկսեցին փոխարինել խաղալիքները:
9. Աշխարհի ամենամեծ տոնածառը Ռիո դե Ժանեյրոյում է զարդարվում: Բարձրությունը 77 մետր է՝ մոտ 20 հարկանի շենքի բարձրության:

**Հարցեր և առաջադրանքներ**

* Ո՞ր փաստը քեզ դուր եկավ և ինչո՞ւ:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Վերհիշել Այբուբենը:
* Մասնակցել խմբային աշխատանքներին։